**DOM ZDRAVLJA LIVNO**

Broj: 01/1-128 / 3 -20

Dana: 07.02.2020. godine

Na temelju članka 20.a. Zakona o radu („Službene novine Federacije BiH“ broj 26/16 i 89/18“), članka 28. točka 17. Statuta Doma zdravlja Livno ( "Narodne novine HBŽ" 04/16), članka 4. stavak 2. Pravilnika o radu Doma zdravlja Livno (broj 01/1-478/1-18) , Pravilnikom o unutarnjoj organizaciji i sistematizaciji radnih mjesta Doma zdravlja Livno (broj: 01/1-478/2-19 od 31.01.2019.) i Odluke o raspisivanju natječaja za prijam tri liječnika u Dom zdravlja Livno broj: 01/1- 128/1-20 od 07.02.2020. godine ravnateljica Doma zdravlja Livno raspisuje:

***JAVNI NATJEČAJ***

***za prijam djelatnika u radni odnos na neodređeno vrijeme***

***u Dom zdravlja Livno***

Na osnovu ukazane potrebe za popunjavanjem upražnjenih radnih mjesta objavljuje se javni natječaj za sljedeće radno mjesto:

1. **Doktor medicine** u službi Hitne medicinske pomoći sa prometnom službom - sa završenim medicinskim fakultetom i položenim stručnim ispitom - **tri (3) izvršitelja**

Izabranim kandidatim ponuditi će se zaključivanje ugovora o radu na neodređeno vrijeme uz ugovaranje probnog rada od 3 mjeseca.

**Opis poslova:** obavljanje poslova doktora medicine u primarnoj zdravstvenoj zaštiti

**Opći uvjeti:**

* stariji od 18 godina
* državljanstvo BiH
* opća zdravstvena sposobnost za obavljanje poslova radnog mjesta doktor medicine

**Posebni uvjeti:**

* Završen medicinski fakultet, VSS specijalist urgentne medicine ili doktor medicine s nekom drugom specijalizacijom ili doktor medicine bez specijalizacije
* Položen stručni ispit
* Licenca ili dokaz da je podnesen zahtjev za izdavanje ili obnovu licence kod nadležne komore

**Ostale reference/kriteriji koje će se bodovati prilikom odlučivanja o izboru kandidata su sljedeći:**

* Radno iskustvo na poslovima dr. medicine nakon položenog stručnog ispita.......**1** bod

(radno iskustvo na Hitnoj medicinskoj pomoći bodovat će se dodatno sa **+1** bodom)

* Poznavanje rada na računalu i osnovnih programa...............................................**1** bod
* Položen vozački ispit B kategorije..........................................................................**1** bod
* Intervju ( provjera stručnog znanja) ..............................................................**1-5** bodova

Kandidati koji ispunjavaju opće i posebne uvjete biti će pozvani na intervju telefonski ili putem e – mail-a.

Ukoliko kandidati budu imali jednak broj bodova nakon bodovanja uvjeta, referenci i bodova sa intervjua, prednost imaju osobe ratni vojni invalidi i članovi njihovih obitelji, članovi obitelji poginulih, umrlih, nestalih i razvojačenih branitelja, te osoba zaslužnih u Domovinskom ratu (nositelja ratnih odlikovanja), koje imaju prebivalište na području Hercegbosanske županije i koji su sudjelovali u obrani Hercegbosanske županije (sukladno članku 27. Zakona o dopunskim pravima branitelja "Narodne Novine Hercegbosanske županije" broj: 11/06).

**Uz prijavu** **s kratkim životopisom, kontakt podatcima (adresa, broj telefona, e-mail) koju su obvezni vlastoručno potpisati**, kandidati će dostaviti sljedeće dokaze o ispunjavanju uvjeta:

* Izvod iz matične knjige rođenih (rodni list)
* Uvjerenje o državljanstvu
* Uvjerenje o prebivalištu (CIPS)
* Ovjerenu presliku diplome
* Ovjerenu presliku uvjerenja o položenom specijalističkom ispitu (ukoliko kandidat ima specijalizaciju)
* Ovjerenu presliku uvjerenja o položenom stručnom ispitu
* Ovjerenu presliku licence nadležne komore ili potvrdu komore da je podnesen zahtjev za izdavanje ili obnovu licence

Pored obavezno traženih dokumenata kandidati mogu dostaviti dokaze za bodovanje **ostalih referenci** kao i davanja prednosti pri zapošljavanju:

* Dokaz o radnom iskustvu na poslovima doktora medicine nakon položenog stručnog ispita-poželjno radno iskustvo na Hitnoj medicinskoj pomoći (uvjerenje, potvrda ili neki drugi dokaz)
* Poznavanje rada na računalu i osnovnih programa( uvjerenje, potvrda ili neki drugi dokaz)
* Dokaz o položenom vozačkom ispitu B kategorije- ovjerena preslika važeće vozačke dozvole ili potvrda iz nadležnog MUP-a ukoliko je vozačka dozvola u postupku izdavanja
* Dokaz o statusu da se radi o osobi iz članka 1. ,2., 3. Zakona o o dopunskim pravima branitelja "Narodne Novine Hercegbosanske županije" broj: 11/06)

Dokumenti koji se dostavljaju moraju biti **originali ili ovjerene preslike**.

**Napomena:** izabrani kandidat je obvezan prije potpisivanja Ugovora o radu dostaviti liječničko uvjerenje o zdravstvenoj sposobnosti za obavljanje poslova radnog mjesta na koje se prijavio.

Rok za podnošenje prijava je **15 dana** od dana objave Javnog natječaja u dnevnim novinama "Dnevnom listu". Natječaj će biti objavljen na oglasnoj ploči i web stranici poslodavca.

Prijave se dostavljaju neposredno na protokol poslodavca ili putem pošte preporučeno u zatvorenoj koverti na adresu:

**DOM ZDRAVLJA LIVNO**

**Svetog Ive 2**

**80101 Livno, BiH**

Sa naznakom “Prijava za javni natječaj za prijem djelatnika– ne otvaraj”

Neblagovremene i nepotpune prijave neće se uzimati u razmatranje.

Sve dodatne informacije zainteresirani kandidati mogu dobiti pozivom na broj 034/200-341 ili u Upravi Doma zdravlja Livno- Služba za opće, pravne i kadrovske poslove.

***Ravnateljica:***

***dr.Ljiljana Mladina spec.ob.med.***